

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO

# PAGAL PANAUDOS SUTARTĮ

2019 m. gegužės 20 d. Nr. P12-30

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“:

1. P e r d u o d u Lietuvos Respublikos užsienio reikalų ministerijai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 2 metams laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą:

1.1. administracines patalpas Vilniuje, Gedimino pr. 19 (pastato unikalus numeris – 1094-0083-1012, pastato pagrindinė naudojimo paskirtis – administracinė, pastato bendras plotas – 7 636,13 kv. metro, perduodamų patalpų indeksai – nuo 3-91 iki 3-121, 3-125, 3-126, nuo 3-128 iki 3-130, perduodamų patalpų bendras plotas – 784,23 kv. metro, dalis bendro naudojimo patalpų, kurių indeksai – 3-124 (6,11 kv. metro), nuo R-2 iki R-5, R-38, R-51, nuo R-63 iki R-68, nuo R-71 iki R-80, R-97, R-98, 1-1, 1-2, 1-22, 1-23, 1-56, 1-57, 1-80, 1-81, 1-99 (34,48 kv. metro), perduodamų bendro naudojimo patalpų dalies bendras plotas – 40,59 kv. metro, visų perduodamų patalpų bendras plotas – 824,82 kv. metro);

1.2. administracines patalpas Vilniuje, J. Lelevelio g. 6 (pastato unikalus numeris – 1096-8017-2016, pastato pagrindinė naudojimo paskirtis – administracinė, pastato bendras plotas – 7 676,53 kv. metro, perduodamų patalpų indeksai – 1-27 (32,97 kv. metro), 4-10, 4-11, nuo 4-42 iki 4-44 (128,95 kv. metro), perduodamų patalpų bendras plotas – 161,92 kv. metro, dalis bendro naudojimo patalpų, kurių indeksai – 1-9, 1-10, nuo 1-14 iki 1-18, 1-24 (26,30 kv. metro), 4-1, 4-5, nuo 4-13 iki 4-18, 4-35 (33,07 kv. metro), R-2, R-4, nuo R-11 iki R-13, R-31, 5-90, nuo 1-19 iki 1-23 (16,23 kv. metro), nuo 2-19 iki 2-24, nuo 3-21 iki 3-25 (14,27 kv. metro), perduodamų bendro naudojimo patalpų dalies bendras plotas – 89,87 kv. metro, visų perduodamų patalpų bendras plotas – 251,79 kv. metro).

2. P e r d u o d u Muitinės kriminalinei tarnybai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį iki 2038 m. vasario 28 d. laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: administracines patalpas Vilniuje, Savanorių pr. 174 A (patalpų unikalus numeris – 4400-1471-0168:1603, patalpų bendras plotas – 957,83 kv. metro, perduodamos patalpos indeksas – 4-8, perduodamos patalpos bendras plotas – 20,81 kv. metro, dalis bendro naudojimo patalpų, kurių indeksai – 1-1, 4-1, 4-20, nuo 4-24 iki 4-27, perduodamų bendro naudojimo patalpų dalies bendras plotas – 7,57 kv. metro, visų perduodamų patalpų bendras plotas – 28,38 kv. metro)

Generalinis direktorius Mindaugas Sinkevičius

Parengė

Rūta Motiejūnaitė